ORGANIZACIJA DELA V ČASU ZAČASNE PREKINITVE IZVAJANJA VZGOJNO-IZOBRAŽEVALNE DEJAVNOSTI V VZGOJNO-IZOBRAŽEVALNIH ZAVODIH

V času omenjenega ukrepa bomo izvajanje vzgojno-izobraževalnega dela na OŠ Brezovica pri Ljubljani prilagodili v skladu z navodili pristojnih inštitucij.

Od ponedeljka, 16. marca, vstop v prostore OŠ Brezovica pri Ljubljani in njene podružnice ne bo mogoč, ravno tako ne bo uradnih ur v tajništvu. V nujnem primeru se obrnite na e naslov meta.trcek@os-brezovica.si.

Pouk bo prilagojen. Potekal bo na daljavo prek spletne strani OŠ Brezovica pri Ljubljani (<http://os-brezovica.si/>), na povezavi, do katere dostopajo s klikom na rdeči gumb desno zgoraj GRADIVO ZA UČENCE. Tu bodo objavljena navodila za delo doma. Gradivo bo razdeljeno po razredih in predmetih. V primeru vprašanj se obrnite na učitelja preko elektronske pošte. Vsi e naslovi učiteljev so objavljeni na spletni strani šole. Za vstopno geslo se obrnite na razrednika.

Vsa ostala obvestila boste starši prejemali po e pošti, objavljena bodo tudi na spletni strani OŠ Brezovica pri Ljubljani.

Vsi si želimo, da se nastala situacija čimprej umiri, in da se z otroki spet čimprej snidemo.

Meta Trček, ravnateljica